**POVABILO K SODELOVANJU V MEDNARODNEM PROJEKTU
ERASMUS + KA 102**

**(učna mobilnost dijakov: praktično usposabljanje dijakov v tujini)**

Naša šola se je uspešno prijavila na razpis Evropske komisije programa Erasmus+, in pridobila projekt »Ni meja za prihodnost 2019«. V šolskem letu 2018/2019 in 2019/2020 bomo dvajsetim dijakom SPSŠ Krško in Gimnazije Krško omogočili opravljanje delovne prakse na Malti in osemnajstim v Italiji. Dijaki bodo potovali na Malto okvirno v oktobru 2019 in v aprilu 2020 in v Italijo okvirno v juniju 2019 in juniju 2020.

Prakso bodo opravljali v podjetjih in neprofitnih organizacijah. Celotno povabilo in prijavnica v prilogah.

**POGOJI ZA PRIJAVO**

Oseba, ki se prijavi na razpis mora izpolnjevati naslednje pogoje:

* je dijak ŠC Krško-Sevnica
* je državljan RS ali države Evropske unije
* v šolskem letu 2018/2019, 2019/20 obiskuje 3. ali 4. letnik programa računalniški tehnik ali gimnazije z izbirnim predmetom računalništvo ali pa z interesom opravljati prakso na računalniškem področju.

**PRIJAVA**

Dijak se prijavi s posebnim obrazcem (Prijavnica\_praksa.docx), ki ga najde na spletni strani šole in mu priloži motivacijsko pismo. **Prijavnica in spremna dokumentacija morata biti izpolnjeni v elektronski obliki. Motivacijsko pismo je obvezna priloga**. Prijavo odda kandidat za prakso v juniju 2019 (Italija) in oktobru 2019 (Malta) v tiskani obliki v tajništvo šole **do srede, 22. 5. 2019,** in po elektronski pošti na naslov svetlana.novak@sc-krsko.si. Za ostale termine se bodo dijaki lahko prijavili vsaj dva meseca pred opravljanjem prakse.

**NAVODILO ZA IZDELAVO MOTIVACIJSKEGA PISMA**

Napišite besedilo, v katerem:

* se boste predstavili;
* boste opisali svoje dosedanje izkušnje z delovne prakse, ki ste jo opravljali, in svoja pričakovanja v zvezi z delovno prakso v tujini;
* boste opisali svoje komunikacijske sposobnosti;
* boste predstavili svoj pogled, mnenje in izkušnje s timskim delom (kako se znajdete pri delu v timu, kakšna je vaša vloga, kako lahko vi pripomorete k večji učinkovitosti dela) in navedli pri katerih šolskih in izven šolskih aktivnostih ste na ta način sodelovali;
* boste predstavili svoja pričakovanja, katera znanja in veščine boste pridobili v tujini,
* boste opisali načine in možnosti (kje, kako, komu, kdaj) posredovanja svojih izkušenj z delovne prakse v tujini naprej.

Vaše besedilo naj bo dolgo približno 250 besed. Na koncu oblikujte še besedilo v angleščini. Motivacijsko pismo naj bo napisano na računalnik (1,5-vrstični presledek). Oddate ga skupaj s prijavnico. Dodatne informacije za sestavo pisma dobite pri koordinatorki projekta Svetlani Novak v kabinetu 115.

**KRITERIJI ZA IZBIRO**

Dijaki bodo ocenjeni po spodnjih kriterijih in o rezultatih obveščeni v roku dveh tednov po prijavi, ko bomo povabili vaše starše na predstavitveni sestanek in podpisali pogodbe.

|  |  |
| --- | --- |
| **Zap. št.** | **Kriterij** |
|  |  |
| 1. | povprečni učni uspeh |
|  |  |
| 2. | zanimanje za stroko(povprečje ocen strokovnih predmetov) |
|  |  |
| 3. | znanje tujega jezika (angleščine) |
|  |  |
| 4. | sodelovanje pri ostalih aktivnostih šole |
|  |  |
| 5. | motivacijsko pismo v slovenskem in v angleškem jeziku |
|  |  |
| 6. | možnost prijave dijakov z manj zmožnostmi |
|  |  |
|  |  |

**FINANČNA SREDSTVA**

Stroški prevoza, bivanja in prehrane bodo kriti s sredstvi EU, ki financira program Erasmus+.

**POTRDILA O OPRAVLJENI PRAKSI**

Vsak dijak si z opravljanjem prakse v tujini pridobi evropski dokument Europass, kjer so natančno navedene naloge, ki jih je opravljal, in znanja, ki jih je pridobil. Dokument je priporočilo pri iskanju dela v prihodnosti.

Koordinatorka projekta na šoli:

Svetlana Novak